Professor Calculus

Si Professor Cuthbert Calculus (Pranses: Professeur Tryphon Tournesol [pʁɔ.fɛ.sœʁ tʁi.fɔ̃ tuʁ.nə.sɔl], nangangahulugang Professor Tryphon Sunflower) ay isang kathang-isip na karakter mula sa seryeng The Adventures of Tintin ng kartunistang si Hergé. Siya ang kaibigan ni Tintin, isang makakalimuting propesor at medyo-binging pisista, na nag-imbento ng maraming sopistikadong mga aparato na ginamit sa serye, tulad ng isahang-tao na submarino na hugis pating, isang rocket na pambuwan at sandatang ultrasound.
Ang kabingihan ni Calculus ay madalas na nagiging katatawanan sa kanyang mga pakikipag-ugnayan sa ibang mga tao, dahil madalas niyang ulitin kung ano ang iniisip na narinig niya, karaniwan sa mga pinaka hindi posibleng mga salita. Hindi niya inaamin na halos bingi na siya at ginigiit na konti lamang ang kanya pagkabingi sa isang tainga.

Mga inspirasyon

Bahagiang minodelo si Calculus sa imbentor na si Auguste Piccard (1884-1962). Sinabi ni Hergé sa isang pakikipanayam sa Numa Sadoul: "Si Calculus ay isang pinapandak na Piccard, dahil matangkad siya. Mayroon siyang tuluy-tuloy na leeg na umusbong mula sa kuwelyo na labis na napakalaki...Ginawa ko si Calculus bilang isang maliit na Picard, kung hindi ko gagawin iyon, kailangan kong palakihin ang  isang Walang tigil na leeg na sumibol mula sa kwelyo na sobrang malaki ... Ginawa ko ang Calculus isang mini-Piccard, kung hindi man ay kailangan kong palakihin ang mga kuwadro ng istrip ng kartun."  Ang pisikong propesor na Suwiso ay hinirang upang magturo sa Brussels nang makita ni Hergé ang kanyang di-mapag-aalinlanganang pigura sa kalye. Sa The Castafiore Emerald, binanggit ni Bianca Castafiore na si Calculus ay "sikat sa kanyang mga paglipad ng lobo", isang tumbalik na pagtukoy kay Piccard.
Iminungkahi ni Philippe Goddin na kinuha ang inspirasyon ng pagkabingi ni Calculus sa pamamagitan ni Paul Eydt, na kilala ni Hergé sa  Le Vingtième Siècle  kung saan unang lumabas ang mga pakikipagsapalaran ni Tintin. Ang orihinal na pangalan ng Cuthbert Calculus sa Pranses ay "Tryphon Tournesol" at ang Tryphon ang pangalan ng tubero ni Hergé.
Kabaligtaran sa kanyang hindi mapag-aalinlanganang mga katangian siyentipiko, sa Calculus ay isang taimtim na mananampalataya sa dowsing (isang uri ng paghula), at nagdadala ng pendulo para sa layuning iyon. Si Hergé mismo ay isang mananampalataya din ng dowsing: ang mananampatalaya ng dowsing' na si Victor Mertens ay ginamit ng isang pendulo upang mahanap ang nawalang singsing pang-kasal ng asawa ni Hergé noong Oktubre 1939.

Pakikipag-ugnayan sa mga kababaihan

Si Calculus ang tanging pangunahing karakter sa serye ng Tintin ang nagpakita ng mga palatandaan ng pagkahumaling sa mga kababaihan. Kapansin-pansin ito sa kanyang pakikipag-ugnayan kay Bianca Castafiore, kung saan labis siyang nahumaling noong matagal na paglagi ni Bianca sa Bulwagan ng Marlinspike sa The Castafiore Emerald. Sa kanyang paglagi, ang kanyang mga eksperimento sa botanika ay humantong sa kanya upang lumikha ng bagong uri ng rosas, na kanyang ipinangal kay Bianca. Gayunpaman, maligaya niyang binabati si Captain Haddock sa kanyang "kasunduang pagpapakasal" kay Castafiore (sa katunayan isang panlilinlang sa medya na hindi sinasadya ang paggatong niya).
Si Calculus ay namimighati rin sa pagkabilanggo ni Castafiore sa Tintin and the Picaros, at pinagmamatigasan na ipagtangol siya. Sa parehong aklat, ginayuma siya ng di-kaakit-akit na si Peggy Alcazar (asawa ng General Alcazar) at hinahalikan ang kanyang kamay pagkatapos pinulaan ni Alcazar sina Tintin at Haddock (isang pangungusap na ipinagkamali ni Calculus para sa isang mainit na pagbati).